Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 250/2000. (XII. 24.) Korm. rendeletének 3. § (2) bekezdése
Paragraph Index: 537

g) a szavatoló tõke módosulásával kapcsolatban az új adatok (szavatoló tõke, illetve tõkemegfelelési mutató) megállapítására vonatkozó számítások. A szavatoló tõke számításánál a változásokat, illetve a jegyzett tõke módosulását — a Hpt. és a számviteli elõírásoknak megfelelõen — csak a pénzügyi realizálás és a megfelelõ dokumentumok egyidejû rendelkezésre állásától lehet figyelembe venni! Ha a közgyûlés (alapító) a jegyzett tõke csökkentésérõl dönt, a tõke leszállításának értékét a döntést követõ naptól a szavatoló tõke számításánál már figyelembe kell venni, függetlenül attól, hogy a Cégbíróságra a jegyzett tõke leszállítására vonatkozó jegyzõkönyvet, alapszabály-módosítást benyújtották-e vagy sem. A szövetkezeti formában mûködõ hitelintézeteknél jegyzett tõke elemek (részjegy, vagyoni hozzájárulás stb.), csak egyszer szerepelhetnek. A mérleg Jegyzett tõke sorában a bejegyzett tõke összegén kívül a befizetett, és a Cégbíróságra bejegyzésre már benyújtott, de még be nem jegyzett tõkeemelést is figyelembe lehet venni, ha a cégbírósági benyújtást dokumentáló közgyûlési (alapítói) határozatot, a befizetést igazoló dokumentumokat egyidejûleg a Felügyelet részére benyújtották. A részjegy-tulajdonosok által visszaszolgáltatott részjegyek nem szerepelhetnek a részjegy-állományban. 2002/17/II. szám Az alárendelt kölcsöntõke juttatásnál a Hpt. 5. számú melléklete 2. pont d) alpontja szerint meghatározott esetben a visszafizetési idõpontot megelõzõ öt év során a csökkentést évente egy alkalommal a szerzõdés szerinti lejárat idõpontjának megfelelõ napon az eredeti tõkeösszeg 20%-ával csökkentett összegben kell számításba venni. A devizában nyújtott alárendelt kölcsöntõke esetében a szavatoló tõkébe történõ beszámítandó részét, illetve a csökkentés mértékét devizában kell figyelembe venni, és azt kell az elõírt árfolyamon forintra átszámítani. A jelentéseket úgy kell kitölteni, hogy megállapítható legyen minden hónapban az aktuális, illetve az auditált szavatoló tõke értéke, amelyet a tendenciák vizsgálatához, a törvényi elõírások betartásának ellenõrzéséhez, valamint az intézkedések meghozatalához használ a Felügyelet.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes